OzLabs/hebrew-wiki-articles huggingface dataset:
קרסנוזנאמנסק

קרסנוזנאמנסק (ברוסית: Краснозна́менск) היא עיר במחוז מוסקבה, רוסיה, שבעבר הייתה עיר סגורה. שטחה העירוני מגיע ל-13.322 קמ"ר.

העיר ממוקמת על הקילומטר ה-41 של הכביש הפדרלי M1 (המכונה "בלארוס") על גבול מחוז המשנה אודינצובו ומחוז המשנה נארו-פומינסקי שבפרוורי מוסקבה. בעיר נמצא מרכז הבקרה והשליטה הראשי של משרד ההגנה של רוסיה וחיל החלל הרוסי, וזו הסיבה המרכזית לכך שהעיר היוותה בעבר עיר סגורה.

אוכלוסיית העיר מונה 41,769 נפש (נכון ל-2018).

== ספורט ==
בעיר פועל מועדון כדורגל קרסנוזנאמנסק, אשר התמודד בעבר בעונת 1994 בליגת המשנה הרוסית בכדורגל ומארח את משחקיו באצטדיון "זאריה" - נחנך בשנת 2003 ומכיל 4,000 מושבים.

== גלריה ==
<gallery>
קובץ:Центр развития детей и юношей (Краснознаменск).jpg|מרכז פיתוח של יצירתיות לילדים ובני נוער
קובץ:Фонтан на улице Победы (Краснознаменск).jpg|המזרקה ברחוב הניצחון
קובץ:Никольская церковь (Краснознаменск).jpg|כנסיית ניקולאי הקדוש
קובץ:Мемориал Титова в Краснознаменске.jpg|ממוריאל הרמן טיטוב
קובץ:Pobedy2.jpg|רחוב ניצחון
קובץ:Molodiozhnaya.jpg|רחוב הנוער
קובץ:ДК «Космос» и памятник Ленину (Краснознаменск).jpg|האנדרטה על שם לנין
</gallery>

== קישורים חיצוניים ==

* 

== הערות שוליים ==

קטגוריה:נאוקוגרדים
קטגוריה:מחוז מוסקבה: ערים
קטגוריה:יישובים שהוקמו ב-1950
רקסי המלך

רקסי המלך (באנגלית: The Queen's Corgi, בתרגום חופשי: הקורגי של המלכה) הוא סרט אנימציה בלגי הרפתקאות-קומי בתלת-ממד שיצא לאקרנים באפריל 2019. את הסרט ביים והפיק בן סטאסן.

==תקציר העלילה==
רקס, אחד מכלבי הקורגי האהובים של המלכה אליזבת השנייה, הולך לאיבוד מארמונו ונכנס למועדון של קרבות כלבים. הוא יוצא למסע ארוך על מנת למצוא את המלכה ולהתאחד איתה.

==מדבבים==
*ג'ולי וולטרס - המלכה
*שרידן סמית' - וונדה
*ריי וינסטון - טייסון
*ג'ק ווייטהול - רקס
*מאט לוקאס - צ'ארלי
*טום קורטני - הדוכס מאדינבורג
*קולין מק'פארלן - צ'יף
*נינה וואדיה - פאטמור
*שרה הדלנד - מיצי
*דברה סטפנסון - מלאניה

== הפצה ==
הסרט יצא לאקרנים ב-2019 ברחבי העולם, בין היתר בצרפת, סין, הממלכה המאוחדת, אמריקה הלטינית, ארצות הברית, ישראל ומדינות נוספות.

== קישורים חיצוניים ==

* 

== הערות שוליים ==

קטגוריה:סרטי 2019
קטגוריה:סרטי תלת-ממד
קטגוריה:סרטי אנימציה ממוחשבת
קטגוריה:סרטים בלגיים
קטגוריה:סרטים על כלבים
קטגוריה:סרטי אנימציה על בעלי חיים
קריאה (ביולוגיה)

בריצוף דנ"א, קריאה (read) היא רצף של זיווג בסיסים (או הסתברות זיווג בסיסים) הממופה בהתאמה למקטע דנ"א חלקי או שלם. ניסוי ריצוף טיפוסי משלב קיטוע של הגנום למיליונים של מולקולות בגודל נבחר המחוברות למתאמים (Adaptors). קבוצת המקטעים, אשר מרוצפת ליצירת קבוצת קריאות, נקראת ספריית ריצוף. 

== אורך קריאה ==
טכנולוגיות ריצוף מפיקות אורכי קריאות שונות. אורכי קריאות באורך 20-40 זוגות בסיסים נקראים אולטרה קצרים. (ultra-short). מרצפים טיפוסיים מייצרים אורך קריאות בטווח של 100-500 זוגות בסיסים. למרות זאת, פלטפורמת פסיפיק ביוסיאנס (Pacific Bioscience) מייצרות בקירוב אורך קריאות של 1500 זוגות בסיסים. אורך קריאה הוא גורם המסוגל להשפיע על תוצאות של מחקרים ביולוגים. לדוגמה, אורך קריאה ארוך יותר משפר את הרזולוציה של הרכבה מאפס (de novo) של הגנום וחשיפת שוני מבני (Structural variants). הערכה היא שאורך קריאה של יותר מ-100 אלף בסיסים נדרשת להרכבה שיגרתית מאפס של הגנום. צינורות עיבוד נתונים (Pipeline) ביואינפורמטיים לניתוח מידע מריצוף לוקחים בדרך כלל בחשבון את אורכי הקריאות.

קטגוריה:DNA
הר פרואו

הר פרואו (באנגלית: Prow Mountain; מילולית: הר החרטום) הוא הר ברכס ורמיליון בהרי הרוקי הקנדיים, בשטח הפארק הלאומי באנף בפרובינציית אלברטה שבקנדה.

גובהו של ההר 2,858 מטרים מעל פני הים.

ההר מתנשא לגובה של 158 מטרים מעל סביבתו.

ההר נמצא מערבית להר וייט, 7 קילומטרים מזרחית להר מקקונול ודרומית מערבית להר טיירל.

== היסטוריה ==
=== מקור השם ===
ההר נקרא בשם זה, בשל צורתו, הדומה לחרטום של ספינה.

=== הטיפוס על ההר ===
הראשון שטיפס לפסגת ההר היה מוריסון פ. ברידג'לנד (Morrison P. Bridgland) במסגרת סקר טופוגרפי של האזור בשנת 1918.

== קישורים חיצוניים ==
* [https://bivouac.com//MtnPg.asp?MtnId=1769 הר פרואו] באתר "אנציקלופדיית ההרים הקנדית"
* [https://mapcarta.com/24573342 מפה טופוגרפית של אזור הר פרואו]
* [https://www.peakbagger.com/peak.aspx?pid=4611 הר פרואו] באתר peakbagger
* [https://hilltopviews.org.uk/hill.php?id=2709320578 תרשים הנוף הנשקף מהר פרואו] באתר hilltopviews
; מזג אוויר
* [https://www.mountain-forecast.com/peaks/Prow-Mountain/forecasts/2858 תחזית מזג אוויר ארוכת טווח עבור הר פרואו]

==הערות שוליים==

פרואו
פרואו
גונאר לונד

נילס גונאר וויגו לונד (בשוודית: Nils Gunnar Wiggo Lund; נולד ב-26 ביולי 1947) הוא פוליטיקאי, שר לשעבר ודיפלומט שוודי.

==ביוגרפיה==
לונג נולד בסטוקהולם ושירת בצבא השוודי בבסיס באופסלה, הוא למד כלכלה פוליטית, מדעי המדינה ורוסית באוניברסיטת סטוקהולם ובאוניברסיטת אופסלה, ב-1972 קיבל תואר שני בכלכלה פוליטית ומשפט בינלאומי באוניברסיטת קולומביה.

הוא שימש כדיפלומט בקופנהגן, עבד בארגון לשיתוף פעולה ולפיתוח כלכלי בפריז ובנציגות השוודית באיחוד האירופי.

מ-2002 ועד 2004 היה השר לענייני הבורסה והמרת מטבעות בינלאומיים, מ-2004 ועד 2007 כיהן בשגריר שוודיה בארצות הברית.

ב-2007 הוחלף על ידי ג'ונאס האפסטרום והתמנה לשגריר בצרפת ושירת בתפקיד זה עד לשנת 2014.

==קישורים חיצוניים==

* [https://www.worldpolicyconference.com/gunnar-lund/]
* [https://www.regeringen.se/49bb4b/contentassets/57a04c361db54cbf8c1768d6f1eeb523/brev-angaende-avtalet-fran-usas-utrikesminister-till-sveriges-ambassador]

==הערות שוליים==

קטגוריה:שגרירי שוודיה בארצות הברית
קטגוריה:שגרירי שוודיה בצרפת
קטגוריה:שרי ממשלת שוודיה
קטגוריה:שוודים שנולדו ב-1947
הר שיפס פרואו

הר שיפס פרואו (באנגלית: Ship's Prow Mountain; מילולית: הר החרטום הספינה) הוא הר בהרי הרוקי הקנדיים, בפרובינציית אלברטה שבקנדה.

ההר ממוקם בסמוך לעיירה קנמור.

גובהו של ההר הוא 2,607 מטרים מעל פני הים.

ביחס לסביבתו הקרובה ההר מתנשא לגובה של 107 מטרים.

== היסטוריה ==
=== מקור השם ===
ההר נקרא בשם זה בשל צורתו, הדומה לחרטום של ספינה.

== קישורים חיצוניים ==
* 
* [https://www.peakbagger.com/peak.aspx?pid=-70353 הר שיפס פרואו] באתר peakbagger
* [http://www.summitsearch.org/places/ship-s-prow-mountain הר שיפס פרואו] באתר summitsearch
* [http://www.peakfinder.com/peaks/1247 הר שיפס פרואו] באתר peakfinder
; טיפוס על ההר
* [https://www.alltrails.com/trail/canada/alberta/ships-prow-mountain-loop מסלול הר פרואו] באתר alltrails
* [https://web.archive.org/web/20181228224906/https://www.trailpeak.com/index.jsp?con=trail&val=12777 תיאור מסלול הטיפוס על הר פרואו] באתר trailpeak
* [https://my.viewranger.com/route/details/MTE5Njcw פרופיל מסלול הטיפוס] באתר viewranger
* [https://www.spectacularmountains.com/canada/kananaskis/ships-prow-mountain/ תצלומי מסלול הטיפוס על הר פרואו]
* 

==הערות שוליים==

שיפס פרואו
שיפס פרואו
פסגת פלינטס

פסגת פלינטס או פסגת פלינטז (באנגלית: Flints Peak) היא הר ברכס ורמיליון בהרי הרוקי הקנדיים, בשטח הפארק הלאומי באנף, בפרובינציית אלברטה שבקנדה.

גובהה של הפסגה 2,950 מטרים מעל פני הים.

הפסגה מתנשאת לגובה של 170 מטרים מעל סביבתה.

== היסטוריה ==
=== מקור השם ===
שמה של הפסגה ניתן לה בשנת 1959.

הפסגה נקראת על שם בעל אדמות מקומי בשם "פלינט". השם "פלינט'ס" (היינו לוואי שייכות: "הפסגה של פלינט") ניתן להר כדי להבדיל בינו לבין המילה האנגלית לאבן צור - "פלינט".

==לקריאה נוספת==
<div class="mw-content-ltr">• Alan Kane, [https://books.google.co.il/books?id=on4mBgAAQBAJ&pg=PA262&lpg=PA262&dq=%22Flints+Peak%22&source=bl&ots=FOs4Shzxkn&sig=oKOZUtJJNmPNBX_QzD1Z85jVG8M&hl=en&sa=X&ved=2ahUKEwic8vLn28LfAhXlp4sKHbYMAwM4ChDoATAHegQIBBAB#v=onepage&q=%22Flints%20Peak%22&f=false Scrambles in the Canadian Rockies], P 262</div>

<div class="mw-content-ltr">• Glen W. Boles, William Lowell Putnam, Roger W. Laurilla, [https://books.google.co.il/books?id=5qVu36F64dYC&pg=PA98&lpg=PA98&dq=%22Flints+Peak%22&source=bl&ots=ECPUqrbRqo&sig=YonP1_wfxHQxtXWBz10GECv-2BE&hl=en&sa=X&ved=2ahUKEwic8vLn28LfAhXlp4sKHbYMAwM4ChDoATAGegQICBAB#v=onepage&q=%22Flints%20Peak%22&f=false Canadian Mountain Place Names: The Rockies and Columbia Mountains], P 98</div>

== קישורים חיצוניים ==
* [https://bivouac.com//MtnPg.asp?MtnId=1775 פסגת פלינטס] באתר "אנציקלופדיית ההרים הקנדית"
* [https://mapcarta.com/24255214 מפה טופוגרפית של אזור פסגת פלינטס]
* [https://peakvisor.com/peak/flints-peak.html תרשים הנוף הנשקף מפסגת פלינטס] באתר peakvisor
* [https://www.peakfinder.org/?lat=51.439371&lng=-115.760605&name=Flints%20Peak&ele=2941 תרשים הנוף הנשקף מפסגת פלינטס] באתר peakfinder
* [https://www.peakbagger.com/peak.aspx?pid=4612 פסגת פלינטס] באתר peakbagger
; מזג אוויר
* [https://www.yr.no/place/Canada/Alberta/Flints_Peak/long.html תחזית מזג אוויר עדכנית ארוכת טווח עבור פסגת פלינטס]
** [https://www.yr.no/place/Canada/Alberta/Flints_Peak/statistics.html סטטיסטיקות מזג אוויר עבור פסגת פלינטס]
** [https://www.mountain-forecast.com/peaks/Flints-Peak/forecasts/2950 תחזית מזג אוויר עדכנית ארוכת טווח עבור פסגת פלינטס לפי גבהים]

==הערות שוליים==

פלינטס
פלינטס
פלינטס
קורן אמישה

קורן אמישה (נולד ב-17 בדצמבר 1971) הוא כדורסלן עבר ישראלי. שיחק בעמדת הרכז, גובהו 1.93 מטר.

==קריירה==
אמישה החל את הקריירה שלו בקבוצת הנוער של הפועל חיפה. במקביל שיחק בנבחרת הקדטים של ישראל, ובנבחרת בית הספר בו למד לצד גיא גודס, אורט קריית ביאליק, איתה זכה באליפות ישראל לתיכונים במרץ 1987, ובגביע העולם בכדורסל לבתי ספר תיכוניים במאי 1989.

בעונת 1987/88 החל לשחק בקבוצת הבוגרים של "מכבי בת גלים" (קבוצת בת של מכבי חיפה) ששיחקה ב (אז הליגה השנייה בחשיבותה בכדורסל הישראלי).

בשנים 1988–1992 שיחק בליגה הלאומית (שמה של ליגת העל אז) בשורת מכבי חיפה. בעקבות יכולתו הטובה בחיפה, בעונת 1992/93 הצטרף למכבי תל אביב. לאחר פציעתו של גיא גודס, תופקד אמישה כרכז הראשון. אמישה לא הצליח לשחזר את ההצלחה מהעונה הקודמת, הודח מהחמישייה הפותחת, ותפקיד הרכז הראשון ניתן לנדב הנפלד. עונה זו הייתה עונה בה הפסידה מכבי תל אביב את האליפות לאחר רצף של 23 שנה, כן כשלה במשחקיה באירופה.

בעונת 1993/94 עבר לשחק בבני הרצליה (שפעלה אז בשם הפועל הרצליה), ובסך הכל שיחק בשורותיה שלוש עונות. בעונת 1994/95 סייע לקבוצה לזכות בגביע המדינה. בשנים 1996 - 1998 שיחק במכבי רעננה.

סך הכל רשם אמישה 10 עונות בליגה ראשונה, בהן שיחק ב-214 משחקים וקלע 2,562 נקודות והוא מקום 97 ברשימת קלעי כל הזמנים.

קורן אמישה שיחק בנבחרת ישראל הבוגרת, השתתף במוקדמות אליפות אירופה 1991, אולם הנבחרת לא הצליחה להעפיל לאליפות. לפני כן שיחק בנבחרת הקדטים, הנוער והעתודה.

שני אחיו של אמישה, מוטי וליאור, גם הם כדורסלני עבר.

==קישורים חיצוניים==
* [http://basket.co.il/all-time-players.asp?PlayerId=10093 פרופיל שחקן], באתר מנהלת ליגת העל בכדורסל
* ערן סלע, [http://www.cadursela.co.il/Profile.asp?id=457 בית הלוחם], באתר כדורסלע

==הערות שוליים==

קטגוריה:כדורסלני מכבי חיפה
קטגוריה:כדורסלני מכבי תל אביב
קטגוריה:כדורסלני בני הרצליה
קטגוריה:כדורסלני מכבי רעננה
קטגוריה:בוגרי אורט קריית ביאליק
קטגוריה:כדורסלני נבחרת ישראל
קטגוריה:ישראלים שנולדו ב-1971
קול קוריאה

קול קוריאה (בקוריאנית: 조선의 소리 방송) היא תחנת רדיו בינלאומית המופעלת על ידי קוריאה הצפונית.

התחנה משדרת במגוון שפות, ביניהן סינית, ספרדית, גרמנית, אנגלית, צרפתית, רוסית, יפנית וערבית.

עד לשנת 2002, שמה של התחנה היה רדיו פיונגיאנג.

== היסטוריה ==
התחנה נוסדה ב-14 באוקטובר 1945, במהלך תקופת משטר הכיבוש הסובייטי בקוריאה, בשם "רדיו פיונגיאנג". השידור הראשון של התחנה היה נאום הניצחון של קים איל-סונג, אשר חזר זה עתה לפיונגיאנג עם תום מלחמת העולם השנייה.

השידור הראשון בשפה זרה נעשה ב-16 במרץ 1947, בשפה הסינית. במהלך שנת 1950 החלה התחנה לשדר גם ביפנית, ובהמשך באנגלית (1951), צרפתית ורוסית (1963), ספרדית (1965), ערבית (1970), וגרמנית (1983).

בשנת 1960 כללו שידורי רדיו פיונגיאנג 159 שעות שידור בשבוע. ב-1970 הסתכמו שעות השידור השבועיות ב-330 שעות, ובשנת 1980 ב-597 שעות שידור. החל משנת 1990 סך שעות השידור השבועיות ירדו ל-534 שעות, מגמה שהמשיכה בשנת 1994 עם 529 שעות שידור, ו-364 בשנת 1996.

בשנת 2002 שונה שם התחנה לקול קוריאה.

== שידורי התחנה ==
התחנה משדרת לתושבי קוריאה הצפונית באמצעות גלים קצרים, וכן למדינות שכנות באמצעות גלים בינוניים.

רוב שידורי התחנה מועברים ממשדר הממוקם כ-25 ק״מ מהעיר קוג׳אנג שבקוריאה הצפונית. שידורים נוספים מתבצעים גם מאתר שידור הממוקם בפיונגיאנג.

בעבר, התחנה נהגה גם לכלול בשידוריה הודעת מוצפנות למרגלים צפון-קוריאנים ברחבי העולם. התנהלות זו הסתיימה להלכה בשנת 2000, בעקבות הפסגה הבין-קוריאנית הראשונה שהתקיימה באותה שנה.

== תוכן השידורים ==

מרבית שידורי התחנה נפתחים במרווח אות, ולאחר מכן בהודעה מוקלטת: "זהו קולה של קוריאה". לאחר מכן, מנוגן המנון קוריאה הצפונית ונגינות לאומיות נוספות.

בהמשך, מועבר דיווח חדשות מטעם סוכנות הידיעות המרכזית הקוריאנית, תוך התאמות נדרשות למדיום הרדיו.

== ראו גם ==
*תקשורת המונים בקוריאה הצפונית

== לקריאה נוספת ==
* 

== קישורים חיצוניים ==

* 
* [http://www.abiweb.jp/ransu/ransu-e3.htm תיעוד של מספר הודעות מוצפנות ששודרו בתחנה עבור מרגלים-צפון-קוריאנים, בצירוף הסברים] 
* [http://northkoreanradio.com/ ארכיון שידורי התחנה בשפה האנגלית]

==הערות שוליים==

קטגוריה:קוריאה הצפונית: תקשורת
קול קוריאה
נשף האופרה של וינה

בית האופרה של וינה
השחקנית [[מירה סורבינו במהלך הנשף (2013)]]
נשף האופרה של וינה (בגרמנית: Wiener Opernball) הוא אירוע שנתי הנערך בבית האופרה של וינה.

תחילתה של מסורת הנשפים בווינה החלה בשנת 1814 כשראשי האריסטוקרטיה באירופה החלו לחפש אחר תרבות ובידור לאחר מלחמות נפוליאון. הנשף הראשון בבית האופרה נערך ב-1877, ולאחריו אורגנו גם נשפי מסכות.

הנשף הראשון שנקרא "נשף האופרה", אורגן ב-1935, אך בשנים אחר כך הופסק להתקיים עקב מלחמת העולם השנייה. לאחר המלחמה חודש הנשף.

נשיא אוסטריה מגיע לנשף, והגעתו מלווה בדרך כלל בקולות חצוצרה. האירוע משודר בשידור חי בטלוויזיה האוסטרית.

==קישורים חיצוניים==

*[https://www.wiener-staatsoper.at/en/vienna-opera-ball/history/ היסטוריית הנשף] 
*[http://www.amazingaustria.com/viennese-ball/ אודות הנשף]

==הערות שוליים==

קטגוריה:נשפים
קטגוריה:וינה: תרבות
רותה קופפר

רותה קופפר (נולדה ב-6 במרץ 1964) היא עיתונאית, בעלת טור, עורכת ומבקרת טלוויזיה ישראלית.

== ביוגרפיה ==
קופפר נולדה בירושלים. את רוב ילדותה עברה יחד עם משפחתה בארצות הברית, שם למדה בבית הספר היסודי. כילדה שהתה רבות באולפני אן-בי-סי בהם עבד אביה, ואהבה לצפות בטלוויזיה, דבר שלטענתה השפיע בהמשך חייה על כיוון הקריירה המקצועית שלה.

כאשר חזרה קופפר עם משפחתה לישראל למדה בבית הספר הגימנסיה העברית רחביה בירושלים.

במהלך שירותה בצה"ל הייתה קופפר קצינת ת"ש וח"ן (חיל נשים). השתחררה מצה"ל בדרגת סגן.

קופפר כתבה במשך שנים רבות בעיתונות בישראל ועבדה בכלי תקשורת גדולים: עיתון "חדשות", ערוץ 2 בראשית דרכו, הייתה בעלת מדור טלוויזיה יומי במוסף גלריה בעיתון הארץ וכן עסקה בעבודות שונות נוספות בתחומי הכתיבה והעריכה, למשל בתרגום סרטים ועוד.

קופפר החלה את דרכה העיתונאית בשנת 1985 בעיתון חדשות. כסטודנטית לתואר ראשון עבדה במשרה מלאה בדסק החוץ ולאחר מכן כעורכת בדסק החדשות, וערכה את מוסף הקומיקס.

בשנת 1987 החלה קופפר לעבוד באולפני הרצליה בתחום התרגום.

בשנת 1990 הצטרפה קופפר לצוות של ערוץ 2 הניסיוני והייתה מתרגמת ותחקירנית בשני מגזיני החדשות הטלוויזיוניים: "שבע וחצי בעולם" ו"שמונה בערב".

בשנת 1992 החלה לכתוב בעיתון "הארץ".

בשלהי העשור השני של המאה ה-21, קופפר עובדת כעיתונאית עצמאית. היא כותבת בליברל, בכלכליסט, במגזיני TheMarker ועוד.

קופפר מגישה תוכניות אירוח ופינות קבועות בתחום הטלוויזיה והקולנוע, מגישה פינה קבועה בנושא טלוויזיה ברדיו תל אביב. היא גם מגישה את ההסכת "המדריך" בתחנת הרדיו "כאן תרבות". הגישה פינה קבועה על טלוויזיה בתוכנית "מועדון תרבות" בכאן 11. משנת 2021 מגישה יחד עם אליחי וידל את הפודקאסט "קאש אנד טראש" ובספמבר 2023 החלה להגיש את הפודקאסט "סדרתיות" לצד גילי איזיקוביץ.

קופפר היא בעלת תואר ראשון מאוניברסיטת תל אביב בספרות אנגלית, ולמדה לתואר שני בתורת הספרות. במסגרת לימודים אלו זכתה קופפר למלגות לימודים באוניברסיטת סלמנקה, ובאוניברסיטת מדריד.

==חיים אישיים==
קופפר מתגוררת בתל אביב, נשואה ואם לשלושה.

== קישורים חיצוניים ==

* 
* [https://podcasts.center/podcast/the-guide/ פודקאסט המדריך], 12 בפברואר 2019
* [https://theliberal.co.il/?author=233 כל הטורים של רותה קופפר] במגזין ליברל
* [https://www.themarker.com/misc/search-results?text=רותה+קופפר&searchType=textSearch כל הטורים של רותה קופפר] ב-TheMarker
* [http://102fm.co.il/shows/26?listen=5bc982969149d30c181bf912&b=2 הפינה בהגשת רותה קופפר], ב-רדיו 103FM
* [https://www.edb.co.il/name/n0014863/?fbclid=IwAR0G-HYSXdDYrblmzdOK1f0rl_8DeG6KyLWhnrP2ODC39CIJNuhk0AHlpCI רותה קופפר] באתר האינטרנט אידיבי
*[https://www.calcalist.co.il/consumer/home/0,7340,L-30982,00.html כל הטורים של רותה קופפר] באתר כלכליסט
*https://podcastim.org.il/המדריך/

== הערות שוליים ==

קטגוריה:מבקרות ספרות ישראליות
קטגוריה:מבקרי ספרות ישראלים
קטגוריה:בעלות טור ישראליות
קטגוריה:בעלי טור ישראלים
קטגוריה:מבקרות טלוויזיה ישראליות
קטגוריה:עיתונאיות ישראליות
קטגוריה:עיתונאים ישראלים
קטגוריה:סגל חדשות
קטגוריה:סגל הארץ
קטגוריה:סגל כלכליסט
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות גימנסיה רחביה
קטגוריה:בוגרי גימנסיה רחביה
קטגוריה:תל אביב-יפו: אישים
קטגוריה:ישראליות שנולדו ב-1964
קטגוריה:ישראלים שנולדו ב-1964
לוסיל גראהן

ליתוגרפיה של הבלרינה הדנית לוסיל גראהן (שנייה מימין) מאת תומאס הרברט מקווייר. במרכז התמונה [[מארי טליוני, ניצבת בזרועות מורמות (en courrone), עם גראהן, פאני צ'ריטו וקרלוטה גריזי כורעות ברך סביב לה.]]

לוסיל אלקסיה גראהן-יאנג (בדנית: Lucile Alexia Grahn-Young 30 ביוני 1819 - 4 באפריל 1907) הייתה הבלרינה הדנית הראשונה שהשיגה פרסום בינלאומי ואחת הרקדניות הפופולריות של תקופת הבלט הרומנטי.

==ביוגרפיה== 
גראהן למדה מגיל צעיר בבית הספר הדני המלכותי לתיאטרון בקופנהגן, דנמרק אצל אוגוסט בורנונביל. היא סיימה את לימודיה בתיאטרון באופן רשמי בשנת 1834, וקיבלה את התפקיד הראשי של אסטריד בבלט "ולדמאר" של בורנונביל בשנת 1835. היחסים בין בורנונביל לגראהן התחילו להחמיץ תוך זמן לא רב, משום שהיא השתוקקה לרקוד בבלט הנודע לתהילה של האופרה של פריז. בסופו של דבר ניתן לה היתר מלכותי לעזוב. לאחר יציאתה מדנמרק בשנת 1836, לא חזרה לשם שוב לעולם. 

בשנת 1839 הסתיימה התקופה שאושרה לגראהן באופן רשמי, והיא הוסרה מרשימות העובדים של הבלט המלכותי הדני; היא הופיעה אז עם בלט האופרה של פריז. משנת 1839 עד 1845 הרחיבה גראהן את בסיס קהל צופיה, ורקדה בכמה ערים גדולות, בהם לונדון, סנקט פטרבורג ומילאנו. בשנת 1845, הוכר מקומה בקרב הסולניות המקובלות של זמנה, כאשר הוזנה לרקוד את "פה דה קאטר" של ז'יל פרו לצד הרקדניות, שזכו כבר לפרסום, פאני צ'ריטו, קרלוטה גריזי ומארי טליוני.

אחרי 1846, סיירה גראהן בחלק גדול מאירופה, לא רק כרקדנית, אלא גם כמפיקה של כמה בלטים, לרבות חידוש של "קטרינה" מאת ז'יל פרו, ואפילו מחזה פרי עטה, "בכחוס ואריאדנה". גראהן עברה להמבורג בשנת 1848 וגרמניה התחבבה עליה כל כך, עד שבנתה לה שם בית במינכן. 

גראהן פרשה מן הריקוד בשנת 1856 ונישאה לפרידריך יאנג. היא הורתה בלט, משנת 1858 עד 1861 בלייפציג, גרמניה ומ-1869 עד 1875 באופרת החצר של מינכן. היא מתה במינכן ב-1907, וציוותה את עזבונה הנכבד לעיר.

==קישורים חיצוניים==

* 
* 

==הערות שוליים==

קטגוריה:ילידות 1819
קטגוריה:רקדניות בלט דניות
קטגוריה:בלרינות
קטגוריה:פרימה בלרינות
קטגוריה:נפטרות ב-1907
וילי ו-וה

תיאור של [[אודין, ויל, ו-וה יוצרים את העולם מאת לורנז פרליך.]]
הרג [[יימיר מאת פרליך]]

במיתולוגיה הנורדית, וילי (Vili) ו-וה (Vé) הם אחי האל אודין, בני בסטלה, בת בלת'ורן, ובּוֹר, בן בּוּרי.

משמעות המילה וילי בנורדית עתיקה היא רצון. המילה וה בנורדית עתיקה מתייחסת לסוג של מקדש גרמאני.

==בריאה==

וילי ו-וה, ביחד עם אודין, הם שלושת האחים שהרגו את יימיר, הענק הראשון, יצרו ממנו את מרבית היקום ושמו סוף לשלטון הענקים. שלושת האחים הם גם הראשונים מהאייסיר. ניתן להשוות את האחים לזאוס, פוסידון, והאדס מהמיתולוגיה היוונית. מהשלושה, אודין הוא הבכור, וילי הוא האמצעי, ו-וה הוא הצעיר. לזוג בני האדם הראשונים, אסק ואמבלה, אודין העניק נשמה וחיים, וילי העניק את השכל ואת חוש המישוש, ו-וה את הפנים, הדיבור, השמיעה והראייה.

==קישורים חיצוניים==

קטגוריה:מיתולוגיה נורדית
קטגוריה:אלים נורדיים
קטגוריה:פגאניזם גרמאני
יוסף אלמושנינו

הרב יוסף בן יצחק אלמושנינו (1643, ירושלים, האימפריה העות'מאנית – 1689, ניקלשבורג, ממלכת הבסבורג) היה הרב הראשי של יהודי בלגרד בשנים 1668–1688. ב-1688 במהלך מלחמת האימפריה העות'מאנית–הליגה הקדושה (1683–1699) כבש צבא ממלכת הבסבורג את בלגרד. הרב אלמושנינו ונכבדי הקהילה הובלו למעצר בניקלשבורג ושם בעודו במעצר, נפטר.

==קורות חייו==
יוסף אלמושנינו נולד בירושלים. צאצא של הרב משה אלמושנינו מסלוניקי ואחיינו (בן אחותו) של הרב יהודה לירמה מבלגרד. למד בישיבת בית יעקב אצל ישראל יעקב חגיז והיה חברותא של אברהם נתן בן אלישע אשכנזי. ב-1660 הגיע לבלגרד ולמד תחת הרב שמחה בן גרשון הכהן בישיבה אותה הקים דודו יהודה לירמה. ב-1661 נישא לבתו של הרב שמחה בן גרשון הכהן. ב-1668 יצא הרב שמחה בן גרשון הכהן לבודה, בה הוצעה לו משרת הרב הראשי. תחתיו מונה יוסף אלמושנינו לרב הראשי של בלגרד.

באותה העת נחשבה בלגרד למרכז הלכה ופסיקותיו של הרב מופיעות בספרי שאלות ותשובות. אלמושנינו ניהל חליפת מכתבים ובהם התייעצויות הלכתיות עם משה בן חביב וצבי הירש אשכנזי. בתקופת כהונתו מתועדים ביקורי שדר"ים בבלגרד, כגון של הרב משה גאלנטי (השני). בתקופת כהונתו התחוללה שרפה גדולה בבלגרד ובמהלכה נשרפה ספריית בית המדרש ורבים מכתביו של הרב אלמושנינו עלו באש.

הרב אלמושנינו הואשם לא אחת בשבתאות, וככל הנראה ניהל קשרים עם נתן העזתי. בתקופתו שלחה קהילת בלגרד שני שליחים אל שבתי צבי, ומתועד כי העתיק והפיץ מכתביו של נתן העזתי. לאחר מותו של שבתי צבי התיר הרב אלמושנינו את עגונתו יוכבד, לאחר שגבה עדויות אודות מותו.

ב-1688 נכבשה בלגרד על ידי צבא ממלכת הבסבורג. הרב אלמושנינו ו-45 מנכבדי ועשירי הקהילה הובלו למעצר בניקלשבורג, במטרה להביא לפדיון שבויים בסכומי כסף גבוהים. ב-1689 בעודו בשביו, נפטר הרב אלמושנינו. כתביו נבזזו על ידי החיילים ההבסבורגים, נמכרו לעות'מאנים והובאו לקושטא. שם רכשו אותם בניו יצחק, יהודה ושמחה אלמושנינו, והוציאו אותם לאור בשני כרכים בשם "עדות ביהוסף" עם הסכמתו של רבי חיים אלפאנדרי. הכרך הראשון נדפס ב-1711 והשני ב-1733.

==קישורים חיצוניים==
* [https://viewer.rsl.ru/ru/rsl01007210491?page=5&rotate=0&theme=white גישה מקוונת לספר עדות ביהוסף] באתר הספרייה הממלכתית של רוסיה
* [https://www.otzar.org/wotzar/book.aspx?101519 עדות ביהוסף], באתר אוצר החכמה
* 

== ביאורים ==

==הערות שוליים==

קטגוריה:בלגרד: רבנים
קטגוריה:ראשוני האחרונים
קטגוריה:האימפריה העות'מאנית: רבנים
קטגוריה:רבנים ספרדיים
קטגוריה:רבנים ארץ-ישראלים
קטגוריה:ילידי 1643
קטגוריה:נפטרים ב-1689
Can't Take That Away (Mariah's Theme)

(בעברית: לא יכול לקחת את זה (הנושא של מריה)) הוא סינגל של הזמרת מריה קארי מתוך אלבומה Rainbow. השיר יצא כסינגל השלישי מהאלבום ב-6 ביוני 2000.

השיר הגיע למקום השביעי במצעד השירים שבפלנדריה.

== רקע וכתיבה ==
השיר נכתב על ידי קארי עצמה ודיאן וורן והופק על ידי קארי עצמה וצוות המפיקים ג'ימי ג'אם וטרי לואיס. הסינגל שוחרר כאיי-סייד של השיר "Crybaby" בלבד למען מדינות בודדות מה שמנע את ההצלחה שלו בעולם בין היתר.

מבחינה מוזיקלית השיר הוא בלדת פופ ו-R&B אשר משלבת נגינה של כינור, פסנתר ואורגן. מבחינה לירית השיר מדבר על מימוש עצמי והגשמת חלומות מבלי שמשהו יעצור בעדנו.

== ביקורת והצלחה ==
השיר זכה לביקורות חיוביות מהמבקרים בשל המילים לשיר וגם בשל השירה של קארי. מבחינה מסחרית השיר לא זכה להצלחה בגלל הפורמט בו הוא השתחרר ובגלל סיבות אחרות. אחד מהם היה ככל הנראה בגלל הסכסוך של קארי עם חברת התקליטים שלה שגרמה להם להמעיט בניסיון לקדם את השיר.

הוא הגיע בשיאו למקום ה-40 בולוניה, למקום ה-45 באיטליה ולמקום 65 בהולנד. בארצות הברית השיר לא הצליח להיכנס למצעד הרשמי של המדינה בשל החוק ששירים שמשתחררים כבי-סייד לא יכולים להיכנס למצעד, אך השיר הגיע למקום ה-6 במצעד שירי הדאנס קלאב של המדינה.

== וידאו קליפ ==
לשיר יצאו שני קליפים. בשני הקליפים מראים 5 סיפורים אמיתיים של אנשים אשר מספרים על הכאב והתעללות הרגשית שחוו ואיך השיר עזר להם להתגבר על כך. בנוסף השיר מלווה גם בסיפורים של ספורטאים אשר הגשימו את חלמיותיהם כנגד כל הסיכויים. לקליפ זה יצאו 2 גרסאות כאשר בגרסה אחת מריה מביטה מבעד חלון גדול על קשת בענן ואילו בגרסה השנייה רואים אותה יוצאת אל עבר מרפסת ומשקיפה ממנה אל העיר.

על מנת לקדם את השיר הופיעה איתו קארי בתוכנית The Today Show ובתוכנית The View ובהמשך גם בסיבוב ההופעות "Charmbracelet World Tours".

== מיקומי שיא ==

== קישורים חיצוניים ==

==הערות שוליים==

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי דיאן וורן
קטגוריה:שירים שנכתבו על ידי מריה קארי
קטגוריה:וידאו קליפים שבוימו על ידי סאנא חמרי
קטגוריה:בלדות משנות ה-1990
קטגוריה:בלדות פופ
קטגוריה:בלדות R&B עכשוויות
קטגוריה:סינגלים בהוצאת קולומביה רקורדס
דב קרן

דב קרן (נולד ב-15 בינואר 1950) הוא מפיק ישראלי, הפיק בפועל עשרות סרטי קולנוע ישראליים וזרים.

בשנת 2008 הקים את חברת ההפקות "מכלול הפקות", במסגרתה הפיק את דרמת הטלוויזיה "באזז" בבימויו של אלי כהן, שהפכה במרוצת השנים לסרט חובה בבתי ספר, ושימשה כמקדם לדיון בנושא אלימות ועבריינות נוער בישראל. 

במהלך הקריירה שלו הפיק מספר סדרות טלוויזיה והצגות תיאטרון.

==הפקה==
*מאחורי הסורגים 2 (1992) - הפקה בפועל
*בשם האהבה (1994)
*לי הכתיבה היא בית (1998) - סרט תעודה
*באזז (1998)
*מפריח היונים (2013)	

מחלקת הפקה:
*אלכס חולה אהבה (1986) -ניהול אתרי צילום

==קישורים חיצוניים==

* [https://www.michlolprod.com/ אתר הבית של מכלול הפקות]

קטגוריה:מפיקי קולנוע ישראלים
קטגוריה:ישראלים שנולדו ב-1950
גיום בוזיניאק

גיום בוזיניאק (בצרפתית: Guillaume Bouzignac סביב 1587 – בערך 1643) היה מלחין צרפתי.

בוזיניאק נולד כנראה בסן-נאזר. הוא למד בקתדרלה של נרבון עד 1604, וכיהן כמנצח מקהלה בקתדרלות של אנגולם, בורג'ה, טור וקלרמון-פראן.

המוטטים של בוזיניאק שמורים בשני כתבי יד. הם ייחודיים ביותר: "פשוט מאוד, אין עוד מוזיקה של התקופה שנראית אותו דבר על הדף או נשמעת אותו דבר כמו המוטטים של בוזיניאק". "שם אחד בתקופה זו מתנשא מעל אלה של בני תקופתו בכל מוזיקת הקודש, לרבות מיסות: שמו של גיום בוזיניאק". מוטטי הדיאלוג שלו, כגון "Unus ex vobis" ו-"Dum silentium", הם אורטוריות בקנה מידה קטן, המבשרות את ג'אקומו קריסימי ואחר מארק-אנטואן שרפנטייה (1704-1643) שני דורות לאחר מכן.

== הקלטות ==
* מוטטים, טה דאום, אנסמבל לז אר פלורסאן בניצוח ויליאם כריסטי, הרמוניה מונדי HMC 901 471
* מוטטים עם הקאמרטה של בוסטון בניצוח יואל כהן, אראטו 4509 98480-2
* מוטטים, האנסמבל הווקאלי של זקס בניצוח מתיאס יונג, TACET s56 2007

<div class="mw-content-ltr">
*Motets, Te Deum Les Arts Florissants (ensemble)|Les Arts Florissants dir. William Christie Harmonia Mundi HMC 901 471
*Motets with Jean Gilles Leçons de Ténèbres Boston Camerata dir. Joel Cohen Erato 4509 98480-2
*Motets Sächsisches Vocalensemble dir. Matthias Jung TACET S 156 2007
</div>

==קישורים חיצוניים==

==הערות שוליים==



קטגוריה:מלחינים מתקופת הבארוק
קטגוריה:מלחינים צרפתים במאה ה-16
קטגוריה:מלחינים צרפתים במאה ה-17
קטגוריה:נפטרים ב-1643
הירואקי היראוקה

הירואקי היראוקה (ביפנית: 平岡拓晃; נולד ב-6 בפברואר 1985) הוא ג'ודוקא עבר יפני אשר התחרה בקטגוריית המשקל עד 60 ק"ג.

== קריירה ==
היראוקה התחרה פעמיים במשחקים האולימפיים בשנים 2008 ו-2012. בלונדון 2012 הוא זכה במדליית הכסף בקטגוריית המשקל עד 60 ק"ג.

היראוקה מחזיק בשלוש מדליות מאליפויות העולם, שתי מדליות כסף (2009 ו-2011) ומדליית ארד (2010). במשחקי אסיה הוא זכה במדליית כסף (2010) ובאליפויות אסיה הוא זכה במדליית זהב (2008).

במהלך הקריירה זכה היראוקה במדליות רבות בטורנירים מהסבב העולמי וביניהן מדליות זהב מטורנירי טוקיו ופריז היוקרתיים. במרץ 2016 הוא הודיע על פרישה מג'ודו.

==קישורים חיצוניים==

==הערות שוליים==

קטגוריה:ג'ודוקא יפנים
קטגוריה:ג'ודוקא באולימפיאדת בייג'ינג (2008)
קטגוריה:ג'ודוקא באולימפיאדת לונדון (2012)
קטגוריה:יפנים שנולדו ב-1985
1912 במוזיקה

== אירועים ==
* 28 בפברואר – בקונצרט בקופנהגן מנצח קרל נילסן על בכורה של סימפוניה מס' 3 (אספנסיבה) והקונצ'רטו לכינור
* 26 ביוני – בכורה לסימפוניה מס' 9 מאת גוסטב מאהלר בווינה בנגינתה של הפילהרמונית של וינה בניצוחו של ברונו ולטר
* ספטמבר – ויליאם כריסטופר הנדי מפרסם את השיר " The Memphis Blues", אחד משירי הבלוז הראשונים שהפך ללהיט
* 16 באוקטובר – בכורה ל"פיירו הסהרורי" מאת ארנולד שנברג ב-Choralion-Saal שב

== מוזיקה פופולרית ==
257x257 פיקסלים
* "Alexander's Ragtime Band" – מילים ולחן אירווינג ברלין, אי ריי גץ, א. בולדווין סלואן
* "Dreams Of Long Ago" – מילים ארל קרול, לחן אנריקו קארוזו

== מוזיקה קלאסית ==
* אלבן ברג – "חמישה שירים תזמורתיים לטקסטים של גלויות מאת פטר אלטנברג"
* פרנק ברידג' – חמישייה לפסנתר
* מקס ברוך – קונצ'רטו לשני פסנתרים ותזמורת
* פרוצ'ו בוזוני – סונטינה מס' 2
* קרלוס צ'אבס
** מיניאטורה לפסנתר
** ואלסים מס' 1 ו-2 לפסנתר
* קלוד דביסי – ג'יגים
* פרדריק דיליוס
** The Song of the High Hills
** On Hearing the First Cuckoo in Spring
* פול דיקא – La Peri (בלט)
* אדוארד אלגר – The Music Makers
* ג'ורג'ה אנסקו – Sonatensatz in F♯ minor
* אלכסנדר גלאזונוב – Finnish Sketches
* פרסי גריינג'ר – Handel in the Strand
* ארתור הונגר – סונאטה ברה מינור לכינור ופסנתר
* צ'ארלס אייבס – Robert Browning Overture
* לאוש יאנאצ'ק
** The Fiddler's Child
** 
* אנטולי ליאדוב – Iz Apokalipsisa אופוס 66
* ג'אן פרנצ'סקו מאליפיירו – 
** אריאונה - פואמה סימפונית לצ'לו ותזמורת
** Danze e canzoni לתזמורת
* קרל נילסן
** Paraphrase over ‘Naermere Gud til dig’
** סונאטה מס' 2, אופוס 35, לכינור ופסנתר
* ארנולד שנברג – פיירו הסהרורי
* מוריס ראוול – דפניס וכלואה
* סרגיי רחמנינוב – שירים (14) אופוס 34

== אופרה ==
* אז'ן ד'אלבר
** Die verschenkte Frau (וינה, 6 בפברואר)
** Liebesketten (וינה, 12 בנובמבר) 
* וולטר דאמרוש – "יונת השלום"
* ריכרד שטראוס – Ariadne auf Naxos
* פרנץ שרקר – Der ferne Klang
* פרוצ'ו בוזוני – Die Brautwahl

== נולדו ==
* 15 במרץ – לייטנינג הופקינס, מוזיקאי בלוז (נפטר ב-1982)
* 2 באפריל – הרברט מילס מרביעיית האחים מילס (נפטר ב-1989)
* 22 באפריל – קתלין פרייר, זמרת קונטראלטו (נפטרה ב-1953)
* 24 באפריל – רנאטו צ'ליני, מנצח (נפטר ב-1967)
* 13 במאי – גיל אוונס, פסנתרן ומוביל הרכב ג'אז (נפטר ב-1988)
* 18 במאי – פרי קומו, זמר (נפטר ב-2001)
* 23 במאי – ז'אן פראנסה, מלחין (נפטר ב-1997)
* 31 במאי – אלפרד דלר, זמר (נפטר ב-1979)
* 28 ביוני – אלעזר דה קארווליו, מנצח ומלחין (נפטר ב-1996)
* 27 ביולי – איגור מרקביץ', מלחין (נפטר ב-1983)
* 23 באוגוסט – ג'ין קלי, רקדן, שחקן וזמר (נפטר ב-1996)
* 5 בספטמבר – ג'ון קייג', מלחין (נפטר ב-1992)
* 19 בספטמבר – קורט זנדרלינג, מנצח (נפטר ב-2011)
* 21 באוקטובר – סר גאורג שולטי, מנצח (נפטר ב-1997)

== נפטרו ==
* 6 ביוני – ג'וליו ריקורדי, מו"ל ומוזיקאי
* 13 באוגוסט – ז'יל מאסנה, מלחין
* 10 בנובמבר – ריקארדו אנטוניאצי

==קישורים חיצוניים==

קטגוריה:שנות ה-1910 במוזיקה
מוזיקה
סכר קוקה קודו סינקלייר

סכר קוקה קודו סינקלייר (בספרדית: Coca Codo Sinclair) הוא סכר המשלב תחנת כוח הידרואלקטרית באקוודור. הסכר נמצא על נהר קוקה במחוז נפו כ-100 קילומטרים מהבירה קיטו.

הסכר הוא פרויקט האנרגיה הגדול ביותר בהיסטוריה של אקוודור.

== היסטוריה ==
הרעיון לפרויקט תחנת כוח הידרואלקטרית החל להתגבש בתחילת שנות ה־80 של המאה ה־20, אך לא יצא אל הפועל בשל בעיות תקציב והתפרצות הר הגעש רוונטדור ב־1987.

ב־2007 הציע נשיא אקוודור רפאל קוראה לחדש את הרעיון, ובמסגרת זו נשכרה חברה איטלקית לבחינת הרעיון. התחנה ההידרואלקטרית בהספק של 1500 מגוו"ט מיועדת לספק 8.63 ג'יגה ואט לשעה, כ-44% מצריכת האנרגיה במדינה.

לצורך הקמת הפרויקט הוקמה ב-2010 חברה בבעלות המדינה, כשעלות הפרויקט היא 2.6 מיליארד דולר. בנוסף נשכרה חברת הנדסה סינית, סינוהידרו, לביצוע הפרויקט. הסכר מומן בחלקו בעזרת הלוואה של 15 שנה מהרפובליקה העממית של סין בסכום של 1.68 מיליארד דולר. בעקבות הלוואה זאת ואחרות מסין, חויבה אקוודור לספק לסין 80%–90% מייצוא הנפט שלה, ולהסתייע בחברות ובטכנולוגיות סיניות בפרויקטים. 

באוקטובר 2012 הושלמה בנייתו של כביש הגישה לתחנה.

ב-2012 אוטובוס שהסיע פועלים שעבדו על הקמת הפרויקט פגע בסלע, ובתאונה נהרגו שני עובדים. ב-12 בדצמבר 2014 במהלך בנייתו נהרגו 13 עובדים בקריסת תעלה, 10 אקוודורים ושלושה סינים. בעיות נוספות שעלו במהלך הפרויקט היו ההשפעות הסביבתיות שלו, בשל סמיכותו של הפרויקט להר הגעש רוונטדור, ופגיעה במערכת האקולוגית של האמזונאס.

הפרויקט אמור היה להסתיים עד סוף 2014, אך התעכב והתחנה החלה לפעול בנובמבר 2016.

בנובמבר 2018 נשכרה החברה הגרמנית TÜV לבדיקת סדקים שהתגלו בסכר.

== קישורים חיצוניים ==

* 

== הערות שוליים ==

קוקה קודו סינקלייר
קטגוריה:תחנות כוח הידרואלקטריות
קטגוריה:אקוודור: כלכלה
קטגוריה:אקוודור: מבנים
סול (מיתולוגיה נורדית)

תיאור של [[מאני וסול מאת לורנז פרליך (1895)]]
"הזאבים רודפים אחרי סול ומאני" מאת ג'ון צ'ארלס דולמאן (1909)
סול (בנורדית עתיקה: Sól; "שמש") היא השמש והאנשתה במיתולוגיה הנורדית. ישנו גם אזכור לדמות מקבילה לסול במיתולוגיה הגרמאנית.

באחד משני לחשי מרזבורג, שנכתבו בגרמנית עלית עתיקה במאה ה-9 או העשירית לספירה, מתוארת סול כאחותה של סינת'גונט. לאלה סינת'גונט אין אזכור במקור אחר. הסיפור מתאר את סול וסינת'גורט מרפאות את סוסו של פול (Phol), דמות שגם לה אין אזכור במקור אחר.

במיתולוגיה הנורדית, מתוארת סול באדה הפואטית שנכתבה במאה השלוש-עשרה ומורכבת ממקורות מסורתיים מוקדמים יותר, ובאדה הפרוזאית, שנכתבה במאה השלוש-עשרה על ידי סנורי סטורלוסון.

גם באדה הפרוזאית וגם באדה הפואטית סול מתוארת כאחותו של מאני, האנשת הירח, וכבת של מונדילפארי. בשתיהן לעיתים מתייחסים לסול בשם אלפרד'ול (Álfröðull). בשתיהן סול גם עתידה להיהרג על ידי זאב מפלצתי באירועי ראגנארוק, ולפני מותה תספיק ללדת בת שתמשיך את עבודת אמה ברקיע. באדה הפרוזאית, סול מתוארת כאשתו של גלנר (Glenr), אל שרוכב על סוסי השמש ברחבי השמיים. כשם עצם פרטי, סול מופיעה באופן נרחב בספרות הנורדית העתיקה. חוקרים הציעו תאוריות שהאלה התפתחה מתקופת הברונזה הנורדית ומשורשים פרוטו-הודו-אירופיים, בשל הדמיון לאלי שמש רבים אחרים, כגון סול הרומי.

==קישורים חיצוניים==

קטגוריה:מיתולוגיה נורדית
יהודה לירמה

הרב יהודה לירמה (מוכר בספרות הרבנית גם כ:יהודה לירמא מבלגרד, 1580, קושטא, האימפריה העות'מאנית 1642, בלגרד, האימפריה העות'מאנית) היה הרב הראשי של יהודי בלגרד 1617–1642. הרב לירמה הקים בבלגרד ישיבה, ובתקופתו הפכה העיר למרכז הלכה.

==קורות חייו==
יהודה לירמה נולד בקושטא לשמואל, ולמד בישיבתו של הרב יחיאל באסאן שנחשב לרבו המובהק. ב-1597 תועד יהודה לירמה כמורה צדק בבלגרד, בעת כהונתו של מאיר אנג'יל כרב הראשי של הקהילה. הרב אפרים הכהן מכנה בספרו "שער אפרים" את יהודה לירמה כ"רב מובהק ופסקן גדול".

ב-1617, לאחר שעזב הרב מאיר בן אברהם אנג'יל את בלגרד, התמנה לירמה לרב הראשי של הקהילה. הוא הקים ישיבה גבוהה בבלגרד ובתקופתו הפכה העיר למרכז הלכה. תלמידו המובהק וממשיך דרכו הרב שמחה אפרים בן גרשון הכהן מציין כי הרב לירמה כתב ספרי שאלות ותשובות רבים ובהם 400 תשובות ארוכות.

בשלהי תקופת כהונתו או בתקופת כהונת תלמידו ומחליפו שמחה בן גרשון הכהן, אירעה שרפה גדולה בבלגרד אשר כילתה את מבנה הישיבה והספרייה שבה. רוב כתביו אבדו. שמחה בן גרשון הכהן הצליח להציל 29 מתשובותיו של הרב לירמה, וב-1647 פרסם בוונציה את התשובות בשם "פליטת בית יהודה". 

הרב יהודה לירמה נפטר בבלגרד ב-1642 והוא בן 62. נקבר בבלגרד וקברו אבד או נהרס, ככל הנראה במהלך כיבוש בלגרד ב-1688. אחיינו יוסף אלמושנינו כיהן בהמשך המאה ה-17 כרב הראשי של בלגרד.

לאורך השנים חל בלבול בין הרב יהודה (בן שמואל) לירמה מבלגרד, לבין הרב יהודה בן שמואל לירמה מאיטליה בעל ה"לחם יהודה", שפעל במחצית הראשונה של המאה ה-16. ככל הנראה הטעות החלה בכתביו של משה שטיינשניידר. אין תימוכין לקשר משפחתי בין השניים.

==קישורים חיצוניים==
* [https://www.otzar.org/wotzar/book.aspx?338&lang=eng פליטת בית יהודה], באתר אוצר החכמה

==הערות שוליים==

קטגוריה:ילידי 1580
קטגוריה:בלגרד: רבנים
קטגוריה:ראשוני האחרונים
קטגוריה:נפטרים ב-1642
Sreda

Sreda (ברוסית: Среда; מילולית: יום רביעי, אם כי שמה המלא הוא "חברת ההפקות Sreda", ברוסית: ) היא שמה של חברת הפקות רוסית אשר מייצרת תוכניות טלוויזיה וסדרות עבור ערוץ 1, ערוץ רוסיה-1, NTV, ערוץ 5, ערוץ TV Center, ערוץ REN TV, STS, TV-3, וערוץ שישי!. החברה גם שיתפה פעולה עם ערוצי הטלוויזיה האוקראיניים אוקראינה, אינטר, 1+1 ו-ICTV ועם הערוץ הבלארוסי בלארוס-1 והערוץ הקזחי ערוץ 1 אירואסיה.

== היסטוריה ==
החברה נוסדה ביוני 2008 על ידי המפיק אלכסנדר צקאלו, לאחר שעזב את תפקיד סגן מנכ"ל הערוץ הראשון ברוסיה לפרויקטים מיוחדים. עד 31 במרץ 2014 הבעלים של החברה היה המפיק רוסלן סורוקין.

זוהי חברת הטלוויזיה הראשונה ברוסיה, אשר קיבלה רישוי להפיק גרסאות מקומיות לסדרות של ה-BBC והחברה הפיקה את הגרסה הרוסית של Life on Mars, תחת השם "הצד האפל של הירח". ב-2016 Sreda הפיקה סדרה נוספת של ה-BBC (לות'ר), תחת הכותר קלים. זו גם חברת הטלוויזיה הרוסית הראשונה אשר הצליחה למכור סדרה (מז'ור) לנטפליקס. סדרות אחרות אשר נטפליקס רכשה מידי Sreda כוללים גם את "השיטה", "ארבה", "פרצא", "טריטוריה" ו"ספרטה".

== חברות בת ==
* Sreda & Co.
* Sreda Fetisov Films
* Best Episodes Media
* Wind Film
== הפקות מקור ==

== קישורים חיצוניים ==

* 

== הערות שוליים ==

*
קטגוריה:חברות רוסיות להפקת סרטים
קטגוריה:חברות טלוויזיה רוסיות
אלנה וסיליבנה גלינסקיה

אלנה וסיליבנה גלינסקיה (ברוסית: Елена Васильевна Глинская; סביב 1510 - 4 באפריל 1538, מוסקבה) אשתו השנייה של וסילי השלישי הנסיך הגדול של מוסקבה ואימו של הצאר איוואן האיום. הייתה הנסיכה הגדולה של נסיכות מוסקבה ובהמשך השליטה בפועל של הנסיכות כעוצרת.

==ביוגרפיה==
וסיליבנה גלינסקיה נולדה באזור פרוז'ני. אביה היה הנסיך וסילי לבוביץ גלינסקי (רוסית: Васи́лий Льво́вич Гли́нский) מהדוכסות הגדולה של ליטא. אימה אנא יקשיטש (קרואטית: Ana Jakšić) הייתה ממוצא סרבי מאזור יקשיטש 

וסיליבנה גלינסקיה נישאה לווסילי, לאחר שזה התגרש מאשתו הראשונה שהייתה עקרה, ב-21 בינואר 1526. היא ילדה את איוואן ב-25 באוגוסט 1530, ואת יורי ב-30 באוקטובר 1532.

וסילי השלישי מת בדצמבר 1533, כשאיוואן יורש העצר היה קטין בן שלוש, ואלנה הפכה לשליטה של הנסיכות כעוצרת, תפקיד אותו מילאה במשך חמש שנים עד מותה ב-1538.

כעוצרת הייתה פעילה מאוד בהבטחת שלומה של הנסיכות. חתמה הסכם שביתת נשק עם הדוכסות הגדולה של ליטא, ובמקביל ניטרלה את כוחה של שוודיה. פדתה שבויים רוסיים וגם בנתה חומה חדשה סביב מוסקבה.

וסיליבנה גלינסקיה נפטרה ב-4 באפריל 1538. קיימות סברות שהורעלה בידי בני משפחת שויסקי (רוסית:Шуйские), שהשתלטו על העוצרות לאחר מותה.

וסיליבנה גלינסקיה נקברה בקתדרלה של מנזר העלייה לשמים בקרמלין.

==קישורים חיצוניים==

* 

==הערות שוליים==

קטגוריה:ילידות 1510
קטגוריה:ערכים שבהם תבנית בריטניקה אינה מתאימה
קטגוריה:נסיכי מוסקבה
קטגוריה:עוצרות
קטגוריה:נסיכות
קטגוריה:נשים במאה ה-16
קטגוריה:נפטרים ב-1538
הצד האפל של הירח (סדרת טלוויזיה)

הצד האפל של הירח (ברוסית: Обратная сторона Луны) הוא סדרת טלוויזיה רוסית מז'אנר המתח, המבוססת על הסדרה מבית BBC בשם חיים על מאדים (באנגלית: Life on Mars). הסדרה הופקה על ידי חברת Sreda עבור הערוץ הראשון ברוסיה.

הסדרה נקראת על שם אלבום של פינק פלויד, באותו שם יותר מאשר על שם שירו של דייוויד בואי. הדגש חשוב מאחר שפינק פלויד היה פופולרי בברית המועצות בשנות השבעים המאוחרות, בעוד בואי היה אלמוני יחסית עבור צעירי ברית המועצות.

== עלילה ==
=== עונה 1 ===
בשנת 2011, מיכאיל סולוביוב הבן הוא קצין משטרה במוסקבה. הוא נפגע על ידי מכונית בעת שניסה לעצור מטורף אלים, כשהוא מתעורר הוא מוצא את עצמו בגופו של אביו, סגן מיכאיל סולוביוב האב, ששירת בשירות המיליציה במוסקבה, בשנת 1979.

מיכאיל אינו בטוח אם הוא חולם בזמן שהוא בתרדמת, או אם הוא השתגע, או אם הוא באמת חזר בזמן. כל מה שהוא יודע כעת זה שהוא חייב להתמודד עם הסביבה הזרה לו של רוסיה הסובייטית, לתפוס פושעים (כולל רוצח סדרתי מסוכן) ומעל לכל דבר אחר, להבין מה קרה לו.

=== עונה 2 ===
מיכאיל חוזר לשנת 2011 אבל מגלה מציאות אלטרנטיבית: ברית המועצות לא התפרקה ואנשים טסים למאדים. במציאות החדשה הזאת למיכאיל יש אישה ובת. הוא מוצא עצמו במסע מתמשך לגילוי העצמי שלו בעודו נאבק במקביל ברוצח סדרתי ששם לו למטרה לפגוע במיכאיל ובכל מי שקשור אליו.
== פרסים ==
בשנת 2013 הסדרה זכתה בשלושה פרסי APKiT בקטגוריות מיני סדרת הטלוויזיה הטובה ביותר, עבודת הבימוי הטובה ביותר (אלכסנדר קוט) ושחקן הטלוויזיה הטוב ביותר (פאבל דרביאנקו).

== קישורים חיצוניים ==
* 
== הערות שוליים ==

קטגוריה:סדרות טלוויזיה רוסיות שעלו לשידור בשנות ה-2000
קטגוריה:ערוץ 1 הרוסי: תוכניות וסדרות
קטגוריה:סדרות משטרה ופשע
קטגוריה:סדרות דרמה המשכיות
קטגוריה:תוכניות טלוויזיה שמתרחשות במוסקבה
קטגוריה:סדרות דרמה רוסיות
קטגוריה:תוכניות וסדרות טלוויזיה רוסיות מבוססות על פורמט זר
קטגוריה:Sreda: הפקות מקור
קטגוריה:היסטוריה חלופית בסדרות טלוויזיה
קטגוריה:היסטוריה חלופית של רוסיה וברית המועצות
Nothing Breaks Like a Heart

Nothing Breaks Like a Heart (בעברית: שום דבר לא נשבר כמו לב) הוא שיר של המוזיקאי הבריטי מארק רונסון בהשתתפות הזמרת האמריקאית מיילי סיירוס. השיר יצא לאור ב-29 בנובמבר 2018 על ידי תקליטי RCA בתור הסינגל המוביל מאלבום האולפן החמישי של רונסון, Late Night Feelings.

== רקע ==
במאי 2018, פורסם במדיה החברתית שהם עובדים יחד באולפן. ביוני 2018 הכריז רונסון שהשיר יצא בקרוב.

== קידום והופעות ==
רונסון וסיירוס הופיעו לראשונה עם השיר בתוכנית "The Graham Norton Show" ב-7 בדצמבר 2018.

== וידאו קליפ ==
סיירוס העלתה הצצות לווידאו קליפ בטוויטר ואינסטגרם ב-26 בנובמבר 2018. הווידאו קליפ צולם באוקטובר 2018 בקייב, אוקראינה. הווידאו קליפ יצא ב-29 בנובמבר 2018. גרסה נוספת לקליפ של השיר יצאה ב-30 בנובמבר 2018 וזמינה אך ורק לספוטיפיי.
== הצלחה ==
בארצות הברית, השיר נכנס למקום ה-67 במצעד הבילבורד הוט 100, ובכך הפך לשיר ה-46 של סיירוס שנכנס למצעד. בבריטניה, השיר נכנס למקום העשירי במצעד הסינגלים הבריטי. בשבוע השני, השיר עלה למקום הרביעי ולבסוף הגיע למקום השני.

==מיקומי שיא==

== נתוני מכירות ==
{| class="wikitable sortable"
!מדינה
!תארים
!מכירות
|-
!אוסטריה (IFPI Austria)
|20x20 פיקסליםזהב
|15,000
|-
!אוסטרליה (ARIA)
|20x20 פיקסליםפלטינה x3
|210,000
|-
!איטליה (FIMI)
|20x20 פיקסליםפלטינה
|50,000
|-
!בלגיה (BEA)
|20x20 פיקסליםזהב
|20,000
|-
!בריטניה (BPI)
|20x20 פיקסליםפלטינה
|600,000
|-
!גרמניה (BVMI)
| rowspan="2" |20x20 פיקסליםזהב
|200,000
|-
!דנמרק (IFPI Denmark)
|45,000
|-
!מקסיקו (AMPROFON)
|20x20 פיקסליםפלטינה
|60,000
|-
!ניו זילנד (RMNZ)
| rowspan="2" |20x20 פיקסליםזהב
|15,000
|-
!ספרד (PROMUSICAE)
|20,000
|-
!פולין (ZPAV)
|20x20 פיקסליםפלטינה x4
|80,000
|-
!פורטוגל (AFP)
|20x20 פיקסליםזהב
|5,000
|-
!צרפת (SNEP)
|20x20 פיקסליםפלטינה
|200,000
|-
!קנדה (Music Canada)
|20x20 פיקסליםפלטינה x2
|160,000
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי מארק רונסון
קטגוריה:שירי מיילי סיירוס
קטגוריה:שירים באנגלית
קטגוריה:שירים שנכתבו על ידי אילסי ג'ובר
קטגוריה:שירים שנכתבו על ידי מארק רונסון
קטגוריה:שירים שנכתבו על ידי מיילי סיירוס
קטגוריה:שירים שהופקו על ידי מארק רונסון
קטגוריה:וידאו קליפים שצולמו באוקראינה
קטגוריה:שירי דיסקו
קטגוריה:סינגלים שהגיעו למקום הראשון בהונגריה
קטגוריה:סינגלים שהגיעו למקום הראשון במצעד שירי הדאנס קלאב
קטגוריה:שירי פלטינה בארצות הברית
קטגוריה:שירי יהלום בברזיל
קטגוריה:סינגלים בהוצאת RCA רקורדס
מאיר אנג'יל

הרב מאיר בן אברהם אנג'יל (שם משפחתו נכתב גם אנז'יל וגם אנג'ל; 1558, סופיה, האימפריה העות'מאנית – 1630, צפת, ארץ ישראל בתקופה העות'מאנית) היה הרב הראשי של יהודי בלגרד ויהודי סופיה.

==קורות חייו==
נולד בסופיה לר' אברהם שהיה ראש הקהילה של יהודי סופיה. בצעירותו עלה לארץ ישראל, התיישב בצפת, והיה תלמידם של שמואל אוזידא וחיים ויטאל. אנג'יל מציין בכתביו גם את ישראל סרוג כאחד ממוריו, וגם אלעזר אזכרי. בהמשך, כיהן ברבנות בקושטא.

ב-1593 פרסם את ספרו "קשת נחושה" שעסק באתיקה ובמוסר.

בראשית המאה ה-17 הגיע לבלגרד וכיהן כרב הראשי של הקהילה. ב-1617 סיים את כהונתו, נקרא לסופיה, ובה כיהן כרב ראשי וכאב בית הדין הרבני לאחר פטירתו של הרב אהרן מלטי.

ב-1619 פורסם בקרקוב ספרו "מסורת הברית". ב-1622 פורסם במנטובה ספרו "מסורת הברית הגדול". בכתביו הוא הרחיב ופיתח את פרשנותם של יעקב בן אשר ומשה אלשייך. פסיקתו האחרונה בבית הדין הרבני בסופיה ניתנה ב-27 באפריל 1628. סמוך למועד זה פרש מתפקידו ובמקומו מונה לרב הראשי של יהודי סופיה הרב אברהם בן אשכנזי.

הרב מאיר אנג'יל שב לארץ ישראל, השתקע בצפת ובה נפטר ב-1630.

==קישורים חיצוניים==
* [http://www.jewishencyclopedia.com/articles/1517-angel-meir-ben-abraham-of-belgrade הרב מאיר אנג'יל], באתר האנציקלופדיה היהודית 
* [https://www.otzar.org/wotzar/book.aspx?63923&lang=eng קשת נחושה], באתר אוצר החכמה
* 

==הערות שוליים==

קטגוריה:בלגרד: רבנים
קטגוריה:רבנים בולגרים
קטגוריה:ראשוני האחרונים
קטגוריה:סופיה: רבנים
קטגוריה:צפת: רבנים
קטגוריה:ילידי 1558
קטגוריה:נפטרים ב-1630
קטגוריה:אנשי עליות קדומות לארץ ישראל
קטגוריה:עולים לארץ ישראל במאה ה-16
כניעה ללא תנאי

[[גנרל-פלדמרשל וילהלם קייטל חותם על כניעת גרמניה בברלין, 8 במאי 1945]]
כניעה ללא תנאי היא כניעה מבלי שניתנות ערבויות לצד הנכנע. בעידן המודרני, כניעה ללא תנאי, כוללת את הערבויות הניתנות על ידי החוק הבינלאומי.   

הכרזה כי רק כניעה ללא תנאי תתקבל, יכול להפעיל לחץ פסיכולוגי על הצד החלש, אבל יכולה גם להאריך את הלחימה. כניעה ללא תנאי מוגדרת מראש, או נשללת מראש, כיעד, על ידי מנהיגים ומצביאים לקראת מלחמה או במהלכה. לרוב, לוחם צד כלשהו יסכים לכניעה ללא תנאים רק אם לא נותרה לו שום יכולת להמשיך להילחם. הוא מציע זאת מתוך ציפייה שהכניעה תפסיק את פעולות המנצח כנגדו, תאפשר לו שמירה על זכויות בסיסיות. אפשרות זאת, תהיה אלטרנטיבה עדיפה מאשר לחימה עיקשת עד מוות. עם זאת, היחס לכניעה משתנה בין תרבויות שונות ובצבאות מסוימים כניעה היא חרפה גדולה יותר ממוות. 

אחת הכניעות ללא תנאי הבולטות בהיסטוריה הייתה כניעת גרמניה הנאצית במלחמת העולם השנייה. בישראל, מפורסמת כניעתם של חיילי מוצב המזח ללא תנאי באישור פיקוד הדרום, במהלך מלחמת יום הכיפורים.

== קישורים חיצוניים ==

* [https://web.archive.org/web/20070517235645/http://www.law.ou.edu/ushistory/germsurr.shtml מסמכי הכניעה הגרמנית במלחמת העולם השנייה]

קטגוריה:יחסים בין-לאומיים
קטגוריה:משפט צבאי ואתיקה צבאית
קטגוריה:לחימה
אלכסנדר סרברוב

אלכסנדר אלכסנדרוביץ' סרברוב (ברוסית: Александр Александрович Серебров; ) הוא קוסמונאוט סובייטי שטס לחלל כחבר צוות תחנת החלל סאליוט 7 ותחנת החלל מיר.

==קורות חיים==
אלכסנדר סרברוב נולד במוסקבה. לאחר סיום בית הספר הוא התחיל ללמוד הנדסה במכון לפיזיקה טכנית במוסקבה וסיים אותו בשנת 1967. לאור הצטיינותו בלימודים הוא המשיך לעבוד באחד המעבדות של המכון, ובשנת 1970 השלים את הדוקטורט בתחום פיזיקה של נוזלים וגזים. בין ההישיגם המדעים שלו 20 פרסומים ו-4 המצאות.

בשנת 1976 הוא התחיל לעבוד בתאגיד הטילים והחלל אנרגיה.

בשנת 1978 התקבל סרברוב ליחידת הקוסמונאוטים, והחל הכנות לטיסה לחלל.

בשנים 1982–1993 שוגר לחלל ארבע פעמיים (בסויוז T-7 וסויוז T-8 לתחנת החלל סאליוט 7 ובסויוז TM-8 וסויוז TM-17 לתחנת החלל מיר). במהלך הטיסות הוא ביצע 10 יציאות לפעילות חוץ רכבית.

בשנת 1982 נערכה הטיסה הראשונה בחללית סויוז T-7 (לאוניד פופוב היה מפקד צוות). החללית התחברה לזמן קצר לתחנת החלל "סאליוט 7". החלה פעילות משותפת ביחד עם משלחת מס' 1 שכבר פעלה בתחנת החלל. הצוות חזר לכדור הארץ בחללית סויוז T-5. 

בשנת 1983 סרברוב טס בפעם השנייה בחללית סויוז T-8 (ולדימיר טיטוב היה מפקד צוות). החללית הייתה צריכה לבצע עגינה בתחנת החלל סאליוט 7. בגלל בפגיע האנטנה העגינה לא הצלחיה והם חזרו לכדור הארץ.

בשנת 1989 הוא טס לחלל בחללית סויוז TM-8 (אלכסנדר ויקטורנקו) היה מפקד צוות. החללית ביצע עגינה בתחנת החלל מיר ובכך החלה פעילות של משלחת מס' 5. במהלך פעילות המשלחת ביצע מספר פעמים פעילות חוץ רכבית, קלטה מודול חדש של תחנת החלל והשלימה תוכנית ניסויים. היא חזרה לכדור הארץ בתחילת 1990.

בשנת 1993 הוא טס לחלל בחללית סויוז TM-17 (וסילי ציבלייב) היה מפקד צוות. החללית ביצע עגינה בתחנת החלל מיר בה כבר פעלה משלחת מס' 13 בפיקוד גנאדי מנאקוב. לאחר ביצוע חפיפה משלחת מס' 14 בפיקוד ציבלייב החלה את פעילותה. במהלך פעילות המשלחת ביצע מספר פעמים פעילות חוץ רכבית והשלימה תוכנית ניסויים. היא חזרה לכדור הארץ בתחילת 1994.

בשנת 1995 עזב את השרות. הוא כיהן במספר תפקידים ציבוריים ונפטר בשנת 2013.

אסטרואיד 365375 Serebrov נקרא על שמו

==קישורים חיצוניים==

* [http://www.spacefacts.de/bios/cosmonauts/english/Serebrov_Aleksandr.htm תקציר נתונים באתר ספייספאקטס]
* [http://www.astronautix.com/s/serebrov.html נתונים מאנציקלפדיית החלל]
* [https://www.gctc.ru/main.php?id=1124 ביוגרפיה באתר רוסקוסמוס] 
* [https://warheroes.ru/hero/hero.asp?Hero_id=2014 ביוגרפיה מפורטת] 
* 

==הערות שוליים==

קטגוריה:קוסמונאוטים סובייטים
קטגוריה:מעוטרי גיבור ברית המועצות
קטגוריה:מקבלי עיטור לנין
קטגוריה:קצינים בלגיון הכבוד
קטגוריה:טייסי חיל האוויר הסובייטי
קטגוריה:מקבלי עיטור מהפכת אוקטובר
קטגוריה:טייסי חלל שעל שמם כוכב לכת מינורי
קטגוריה:אישים שהונצחו על בולי ברית המועצות
קטגוריה:סובייטים שנולדו ב-1944
קטגוריה:רוסים שנפטרו ב-2013
מירי בן דוד

מירי בן דוד היא דוגמנית עבר ישראלית.

==ביוגרפיה==
בתחרות מלכת היופי של ישראל לשנת 1971 נבחרה לסגנית. בין פעילותיה במסגרת התואר היא ביקרה במפעל של רבלון.

ייצגה את ישראל בתחרות מיס עולם 1971 שנערכה בלונדון. לפני התחרות הייתה מועמדת מועדפת לזכייה (יחד עם מיס ארצות הברית) על ידי המהמרים., ולבסוף הסתפקה בעלייה לשלב חמש עשרה המועמדות בחצי הגמר.

ב-1971 שיחקה בתפקיד ראשי בסרט האימה המלאך היה שטן לצד אופליה שטראל, בתפקיד סטודנטית שאיש זר רודף אחריה. בעקבות השתתפותה בסרט, היא לקחה חלק בסרט התיעודי משנת 2011, "לאן נעלם משה גז".
==קישורים חיצוניים==
* 
* 

==הערות שוליים==

קטגוריה:משתתפות בתחרות מלכת היופי (ישראל)
קטגוריה:משתתפות בתחרות מיס עולם 1971
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
Replay

Replay (בעברית: הילוך חוזר) הוא שיר שנכתב והולחן על ידי אלכס פפקונסטדינו ובוצע על ידי הזמרת היווניה-גאורגית טאמטה. השיר ייצג את קפריסין באירוויזיון 2019 בתל אביב. רשות השידור הקפריסאית חשפה את השתתפות טאמטה בתחרות ואת שם השיר ב-21 בדצמבר לאחר מספר טיזרים לא מובנים שנועדו לעורר עניין אצל חובבי האירוויזיון. ב-5 במרץ 2019 נחשפו השיר והקליפ בערוץ היוטיוב של טאמטה בשעה 21:00 בשידור חי.

==קישורים חיצוניים==

== הערות שוליים ==

קטגוריה:שירי אירוויזיון 2019
קטגוריה:שירי קפריסין באירוויזיון
שמחה הכהן פרוידמן

הרב שמחה אפרים בן גרשון הכהן פרוידמן (1621, בלגרד, האימפריה העות'מאנית – 1671, בלגרד, האימפריה העות'מאנית) היה הרב הראשי של יהודי בלגרד בשנים 1642–1668 ולתקופה קצרה גם הרב הראשי של יהודי בודה.

==ביוגרפיה==
שמחה הכהן פרוידמן נולד בבלגרד למשפחה אשכנזית. אמו הייתה ילידת בודה ובת למשפחת רבנים במקום. חמיו היה הרב אפרים הכהן בעל ה"שער אפרים" ורב הקהילה בבודה. למד בישיבה שהקים רבי יהודה לירמה והיה תלמידו המובהק.

ב-1642, לאחר פטירת רבו מונה לרב הראשי של יהודי בלגרד. הוא היה הרב האשכנזי הראשון בבלגרד אשר כיהן בקהילה ספרדית.

ב-1647 הוציא לאור בוונציה 29 מתשובותיו של רבו יהודה לירמה בשם "פליטת בית יהודה".

ב-1657 פרסם בוונציה את ספרו "שמות הגיטין" שעסק בכתיב נכון של שמות ושמות משפחה יהודיים, לאור זרם הפליטים היהודים שעבר באירופה מארצות שונות. הרב שמחה הכהן דיבר יידיש ולאדינו, ופסיקותיו נודעו מחוץ לבלגרד בקרב אשכנזים ובקרב ספרדים.

ב-1668 הוצעה לשמחה הכהן משרת הרב הראשי של בודה והוא עזב את בלגרד, ובמקומו מונה חתנו יוסף אלמושנינו. לאחר מינויו הוברר שקיימת תקנה הלכתית שאדם שלו קרובי משפחה לא יוכל לכהן במשרת הרב הראשי, ומאחר ולרב שמחה הכהן היו קרובי משפחה בעיר, הוא נאלץ לעזוב את תפקידו ולשוב לבלגרד.

הרב משה בן נסים בנבנישתי מקושטא מתאר בספרו "פני משה" את הרב שמחה בן גרשון הכהן:

הרב שמחה בן גרשון הכהן הלך לעולמו בבלגרד ב-1671 והוא בן 50 ובה גם נקבר. קברו אבד או נהרס, ככל הנראה במהלך כיבוש העיר על ידי מלוכת הבסבורג במהלך מלחמת האימפריה העות'מאנית–הליגה הקדושה ב-1688.

==קישורים חיצוניים==
* [https://www.otzar.org/wotzar/book.aspx?103956 שמות הגיטין], באתר אוצר החכמה
* [https://books.google.co.il/books?id=oN95DwAAQBAJ&pg=PA641&lpg=PA641&dq=R.+Simhah+Ephraim+ben+Gershon+ha-Kohen&source=bl&ots=kWpmfYf8wn&sig=65K_gc7rXwsds4xJvjlfJOwG1Fw&hl=iw&sa=X&ved=2ahUKEwiR5Zay28TfAhXLUlAKHSgaDkcQ6AEwCXoECAgQAQ#v=onepage&q=R.%20Simhah%20Ephraim%20ben%20Gershon%20ha-Kohen&f=false על פליטת בית יהודה] 

== ביאורים ==

==הערות שוליים==

קטגוריה:בלגרד: רבנים
קטגוריה:ראשוני האחרונים
קטגוריה:מחברי ספרי הלכה: ראשוני האחרונים
קטגוריה:ילידי 1621
קטגוריה:נפטרים ב-1671